**Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” sagatavoti, lai nodrošinātu atbalsta piešķiršanu 2020. gadā kredītprocentu dzēšanai lauksaimniecības un lauksaimniecības produktu pārstrādes jomā un ņemot vērā Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” saskaņā ar kuru līdz 2020.gada 14.aprīlim visā valsts teritorijā ir izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā, lai nodrošinātu lauksaimniecības produktu ražotāju, atbilstīgo lauksaimniecības un mežsaimniecības pakalpojumu kooperatīvo sabiedrību un lauksaimniecības produktu pārstrādes uzņēmumu likviditāti un saglabātu naudas plūsmu, kas ļaus sekmīgi īstenot Latvijas Lauku attīstības programmas 2014. – 2020.gadam uzsāktos investīciju projektus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5.panta 3.1un ceturtā daļa un likums “Par valsts budžetu 2020. gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015. gada 3. februāra noteikumi Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr. 59) nosaka kārtību, kādā piešķir valsts un Eiropas Savienības atbalstu, kā arī atbalsta piešķiršanas kritērijus un atbalsta apmēru 2019. gadam.  Lai nodrošinātu atbalstu arī 2020 gadā saskaņā ar noteikumiem Nr. 59, nepieciešams izdarīt grozījumus, noteikumu Nr.59 3. punktā noteikto finansējuma periodu un atbalsta summas apmēru no 2019. gada nomainot uz 2020. gadu, par kuru tiks sniegts atbalsts un atbalsta apmērs saskaņā ar noteikumu projekta 1. punktu. Ņemot vērā COVID-19 izraisītās sekas 2020. gadam paredzētā atbalsta summas tiek precizētas palielinot atbalsta apmēru kredītrocentu daļējai dzēšanai, samazināta atbalsta summa saglabājas atbalstam pētījumu un laboratorisko analīžu veikšanu saistītās materiālās bāzes pilnveidošanai noteikumu projekta 2., 3. 4. un 5.punktā.  Noteikumu projekta 6.punkts paredz, ka atbalstu nevarēs piešķirt, ja atbalsta pretendentam Valsts ieņēmumu dienesta administrēto nodokļu vai nodevu parādu, tajā skaitā valsts sociālās apdrošināšanas obligāto iemaksu parādu, kopsumma pārsniedz 150 *euro* un uz to attiecas Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (turpmāk – regula Nr. 702/2014) 1. panta 5. punktā noteiktais Eiropas Komisijas atgūšanas rīkojums.  Noteikumu projekta 7.punktā precizēts noteikumu Nr. 59 11.13. apakšpunkts, lai nodrošinātu regulas Nr. 702/2014 prasības un noteikumu Nr. 59 43.4. apakšpunktā paredzētā atbalsta saderību ar kopējo tirgu.  Noteikumu projekta 8. punkts paredz iespēju atbalstīt tikai tādus atbalsta pretendentus, kas iegādājas lauksaimniecības zemi, lai to izmantotu lauksaimnieciskai ražošanai. Ievērojot Lauku atbalsta dienesta ieteikumu, administratīva procesa uzlabošanai noteikumu Nr. 59 13.1.4. apakšpunkts papildināts ar nosacījumu, ka lauksaimniecībā izmantojamajai zemei kārtējā gadā ir jābūt pieteiktai vienotajam platības maksājumam.  Ņemot vērā lielo atbalsta pretendentu skaitu, noteikumu projekta 9., 13., 15., 16., 21. un 23. punktā noteikts jauns iesnieguma iesniegšanas termiņš Lauku atbalsta dienestā no 1. septembra līdz 20. septembrim, lai nodrošinātu atbalsta pretendentu izvērtēšanu un atbalsta izmaksu līdz 2020. gada beigām.  Noteikumu projekta 10. punkts paredz precizējumu noteikumu Nr. 59 18.5. apakšpunktā, vairs neprasot iesniegt pamatlīdzekļu kartīti par piekabēm, puspiekabēm un lauksaimniecībā izmantojamiem tehnoloģiskiem agregātiem, kuru darbināšanai tiek izmantota traktortehnika, ja tie nav reģistrēti Valsts tehniskās uzraudzības aģentūras datubāzē, jo pretendents apliecina iesniegumā, ka viss iepriekšminētais atrodas viņa īpašumā, kā arī informācija ir pieejama Valsts tehniskās uzraudzības aģentūras datubāzē.  Ar noteikumu projekta 11. punktu svītrots noteikumu Nr. 59 18.7. apakšpunkts, ja pretendents apliecina, ka tehnoloģiskās iekārtas un aprīkojums iesnieguma iesniegšanas dienā ir pretendenta īpašums un iesniedz tāda ilgtermiņa nomas līguma kopiju vai finanšu līzinga līguma kopiju, kurā paredzēts, ka pēc finanšu līzinga samaksas tehnoloģiskās iekārtas un aprīkojums paliek pretendenta īpašumā.  Precizējumi noteikumu projekta 12., 14., 17., 22. un 24. punktā, izdarīti, ņemot vērā, ka ir stājušies spēkā Ministru kabineta 2018. gada 21. novembra noteikumi Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk – Noteikumi Nr.715), kas nosaka jaunu kārtību informācijas sniegšanai. Turklāt atbilstoši Noteikumu Nr. 715 21. punktam precizēts, ka atbalsta pretendents var izvēlēties, vai iesniegt veidlapu par sniedzamo informāciju *de minimis* atbalsta uzskaitei un piešķiršanai vai norādīt *de minimis* atbalsta uzskaites sistēmā izveidotās un apstiprinātās veidlapas identifikācijas numuru.  Noteikumu projekta 18. un 19. punktā saistībā ar COVID-19 izraisītajām sekām paplašināts atbalsta pretendentu loks paredzot, ka atbalstu kredītprocentu daļējai dzēšanai varēs saņemt arī 10.6 – graudu malšanas produktu, cietes un cietes produktu ražošana.  Noteikumu projekta 20. punktā noteikta maksimālā atbalsta intensitāte noteiktiem atbalsta pretendentiem.  Ar noteikumu projekta 25., 26., 27., 29. un 32. punktu tiek ieviestas regulas Nr. 702/2014 prasības, nosakot noteikumu Nr. 59 43.4. apakšpunktā paredzētā atbalsta saderību ar kopējo tirgu.  Noteikumu projekta 28. punktā ar tehnisku grozījumu precizēts noteikumu Nr.59 7.pielikumā ietvertais 2020. gadā īstenojamo zinātnes pētījumu projektu saraksts.  Noteikumu projekta 25. punktā precizēts pieteikuma termiņš atbalsta lauksaimniecībā izmantojamiem zinātnes pētījumiem un materiālās bāzes pilnveidošanai.  Noteikumu projekta 31. punktā precizēts noteikumu Nr. 59 50.1 punkts, paredzot saskaņot izdevumu tāmes ar Zemkopības ministrijas atbildīgo departamentu tikai tad, ja grozījumi kādā no tāmes izmaksu pozīcijām pārsniedz 10% no izmaksām.  Noteikumu projekta 33. punktā precizēts noteikumu Nr.59 1., 2., 3., 4., 5., un 6. pielikums, lai mazinātu grozījumu daudzumu iesnieguma veidlapu paraugos.  Noteikumu Nr.59 7.pielikumā (projekta 33. punkts) pievienots saraksts ar informāciju par lauksaimniecības zinātnes projektu nosaukumiem, darba uzdevumiem, finansējumu, izpildītāju un atbildīgo Zemkopības ministrijas departamentu. 2019. gadā ar kopējo finansējumu 954 905 *euro* tika turpināti 19 lauksaimniecības zinātnes projekti un no jauna uzsākti 12 lauksaimniecības zinātnes projekti.  Noteikumu projekts paredz, ka 2020. gadā ar kopējo finansējumu 1 036 305 *euro* tiks turpināti iepriekšējos gados uzsāktie 24 lauksaimniecības zinātnes projekti un no jauna tiks uzsākti 6 lauksaimniecības zinātnes projekti.  Zinātniskajām institūcijām paredzētajam atbalstam ar pētījumu un laboratorisko analīžu veikšanu saistītās materiālās bāzes pilnveidošanai izvērtēta demarkācija ar darbības programmas “Izaugsme un nodarbinātība” 1.prioritārā virziena specifiskā atbalsta mērķa (turpmāk – SAM) 1.1.1. “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākumu “Praktiskas ievirzes pētījumi”, 1.1.1.2. pasākumu “Pēcdoktorantūras pētniecības atbalsts” un SAM 1.2.1. “Palielināt privātā sektora investīcijas P&A” 1.2.1.1. pasākumu “Atbalsts jaunu produktu tehnoloģiju izstrādei kompetences centru ietvaros”, un paredzētie atbalsta pasākumi nepārklājas.  Noteikumu Nr.59 9. pielikumā (projekta 34. punkts) precizēts iesniegums, lai atbalsta pretendentam mazinātu administratīvo slogu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai. Tādējādi tiks mazināts finansiālais slogs uzņēmumiem, kas maksā kredītprocentus par aizdevumu.  Uzņēmumos lieli līdzekļi tiek novirzīti aizdevumu atmaksai, bet tos varētu izmantot efektīvāk, novirzot investīcijām efektivitātes palielināšanai un jaunu darbavietu radīšanai.  Šī iemesla dēļ ir nepieciešams atbalsts kredītprocentu daļējai dzēšanai lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.  Atbalsts lauksaimniecībā izmantojamiem zinātnes pētījumiem un ar pētījumu un laboratorisko analīžu veikšanu saistītās materiālās bāzes pilnveidošanai nepieciešams, lai nodrošinātu efektīvāku lauksaimniecības produkcijas ražošanu – izturīgāku šķirņu selekcionēšanu, nepieciešamo barības vielu izpēti un slimību apkarošanu. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 074 071 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 074 710 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 074 071 | 5 000 000 | 0 | 0 | 0 | 0 | 0 |
| 2.1. valsts pamatbudžets | 8 074 071 | 5 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -5 000 000 | 0 | 0 | 0 | 0 | 0 |
| 3.1. valsts pamatbudžets | 0 | -5 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 5 000 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2020. gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 36 794 561 *euro*, no kuriem 5 074 071 *euro* paredzēti investīciju veicināšanai – daļējai kredītprocentu dzēšanai primāro lauksaimniecības produktu ražotājiem, atbilstīgām kooperatīvajām sabiedrībām, kā arī lauksaimniecības, zvejniecības un zvejas produktu pārstrādes un apstrādes uzņēmumiem, kā arī 3 000 000 *euro –* lauksaimniecībā izmantojamiem zinātnes pētījumiem un lauksaimniecības zinātnisko institūciju materiāli tehniskās bāzes pilnveidošanai*.*  Lai nodrošinātu lauksaimniecības produktu ražotāju, atbilstīgo lauksaimniecības un mežsaimniecības pakalpojumu kooperatīvo sabiedrību un lauksaimniecības produktu pārstrādes uzņēmumu likviditāti un saglabātu naudas plūsmu, kas ļaus sekmīgi īstenot Latvijas Lauku attīstības programmas 2014. – 2020.gadam uzsāktos investīciju projektus, papildus nepieciešami 5 000 000 *euro* plānoti no valsts budžeta parogrammas 02.00.00 “Līdzekļi netaredzētiem gadījumiem”, tais skaitā:   1. lauksaimniecības produktu ražotājiem – 2 000 000 *euro*; 2. atbilstīgām lauksaimniecības un mežsaimniecības pakalpojumu kooperatīvajām sabiedrībām – 1 000 000 *euro*; 3. lauksaimniecības produktu pārstrādes uzņēmumiem – 2 000 000 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | Izdevumus 5 000 000 euro apmērā sedz no valsts budžeta programmas 02.00.00 „Līdzekļi neparedzētiem gadījumiem”. Nepieciešamo finansējumu Zemkopības ministrija pieprasīs normatīvajos aktos noteiktajā kārtībā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – regula Nr. 702/2014) | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr. 702/2014 1. panta 5.punkts | Noteikumu projekta 6. punktā izteiktais noteikumu Nr. 59 10.5. apakšpunkts | Komisijas regulas Nr. 702/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 702/2014 9. panta 2. punkta "c" apakšpunkts un 4. punkts | Noteikumu projekta 7. punktā izteiktais noteikumu Nr. 59 11.13. apakšpunkts | Komisijas regulas Nr. 702/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 31. pants | Noteikumu projekta 25. punktā izteiktais noteikumu Nr. 59 42.1 apakšpunkts | Komisijas regulas Nr. 702/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 31. panta 6.punkts | Noteikumu projekta 26. punktā izteiktais noteikumu Nr. 59 43.4.1. apakšpunkts | Komisijas regulas Nr. 702/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 31. panta 7. punkts | Noteikumu projekta 27. punktā izteiktais noteikumu Nr. 59 43.1 punkts | Komisijas regulas Nr. 702/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 2. panta 50.punkts | Noteikumu projekta 29. punktā izteiktais noteikumu Nr. 59 45.11. apakšpunkts | Komisijas regulas Nr. 702/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ministru kabineta noteikumu projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības.  Eiropas Savienības pamatnostādnes par valsts atbalstu lauksaimniecības un mežsaimniecības nozarē un lauku apvidos 2014.–2020.gadam (Eiropas Savienības Oficiālais Vēstnesis, 2014.gada 1.jūlijs, C 204) (turpmāk – pamatnostādnes).  Pamatnostādņu 1.1.1. apakšnodaļas nosacījumi atbilst noteikumu projekta 13.1.1., 13.1.3., 13.1.5., 13.1.6. un 23.1.apakšpunktam.  Pamatojoties uz pamatnostādnēm, noteikumu projekta 13.1.1., 13.1.3., 13.1.5., 13.1.6. un 23.1.apakšpunktā paredzēts, ka tiks īstenota atbalsta programma kredītprocentu daļējai dzēšanai lauksaimniekiem un lauksaimniecības pakalpojumu kooperatīvajām sabiedrībām saskaņā ar 04.12.2013. pieņemto Eiropas Komisijas lēmumu Nr. SA.55951 (2019/N) „Atbalsts kredītprocentu daļējai dzēšanai”. Valsts atbalsts kredītprocentu daļējai dzēšanai lauksaimniekiem un lauksaimniecības pakalpojumu kooperatīvajām sabiedrībām ir saskaņots līdz 2025.gada 31.decembrim.  Atbalstu zinātnes projektiem piešķirs saskaņā ar Komisijas regulu Nr. 702/2014, ievērojot Eiropas Komisijas lēmumu SA.56023 (2019/XA) „Atbalsts lauksaimniecībā izmantojamiem zinātnes pētījumiem”. Valsts atbalsts zinātnes projektiem ir saskaņots līdz 2021. gada 30. jūnijam. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr. 970 noteiktajā kārtībā, publicējot paziņojumu par līdzdalības procesu Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā "Ministru kabineta diskusiju dokumenti". |
| 2. | Sabiedrības līdzdalība projekta izstrādē | Informācija par noteikumu projektu 10.01.2020. ievietota tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes [www.mk.gov.lv](http://www.mk.gov.lv) sadaļā "Ministru kabineta diskusiju dokumenti". Noteikumu projekts 10.01.2020. nosūtīts elektroniskai saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija”, „Lauksaimniecības statūtsabiedrību asociācija”, „Latvijas Bioloģiskās lauksaimniecības asociācija”, „Latvijas Jauno zemnieku klubs”, „Latvijas Zemnieku federācija” un „Lauksaimnieku apvienība”. |
| 3. | Sabiedrības līdzdalības rezultāti | Saņemts iebildums no biedrībām „Zemnieku saeima” un „Latvijas Lauksaimniecības kooperatīvu asociācija” par daļēji kompensējamās kredītprocentu likmes samazināšanu no 4 līdz 2,5%. No biedrības „Zemnieku saeima” saņemts iebildums par finansējuma sadali, par iesnieguma iesniegšanas datuma noteikšanu par mēnesi ātrāk, turklāt biedrība neatbalsta proporcionālā samazinājuma piemērošanu daļējam kredītprocentu dzēšanas atbalstam, kā arī prasību par atbalsta nepiešķiršanu, ja atbalsta pretendentam Valsts ieņēmumu dienesta administrēto nodokļu vai nodevu parādu, tajā skaitā valsts sociālās apdrošināšanas obligāto iemaksu parādu, kopsumma pārsniedz 150 *euro* un uz to attiecas Regulas Nr. 702/2014 1. panta 5. punktā noteiktais Eiropas Komisijas atgūšanas rīkojums. Biedrība aicina noteikt, ka saskaņotais nodokļu nomaksas grafiks nav uzskatāms par nodokļu, nodevu vai sociālo iemaksu parādu.  Panākta vienošanās saglabāt daļēji kompensējamo kredītprocentu likmi 4% un noteikt iesniegumu iesniegšanas datumu no 1. septembra līdz 20.septembrim. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Voiče, 67027121

linda.voice@zm.gov.lv